b'\n_START_ARTICLE_\nDvira\xc4\x8di\xc5\xb3 sportas\n_START_PARAGRAPH_\nDvira\xc4\x8di\xc5\xb3 sportas \xe2\x80\x93 sporto \xc5\xa1aka, kurioje naudojamas dviratis. \xc4\xae dvira\xc4\x8di\xc5\xb3 sport\xc4\x85 \xc4\xafeina plento, dvira\xc4\x8di\xc5\xb3 kroso, treko lenktyn\xc4\x97s, kaln\xc5\xb3 dvira\xc4\x8di\xc5\xb3 kroso bei maratono var\xc5\xbeybos, BMX rungtyn\xc4\x97s ir kitos.\n_START_SECTION_\nIstorija\n_START_PARAGRAPH_\nPirmosios dvira\xc4\x8di\xc5\xb3 lenktyn\xc4\x97s \xc4\xafvyko 1868\xc2\xa0m. gegu\xc5\xbe\xc4\x97s 31 d. 1 200 metr\xc5\xb3 ilgio trasoje Sen Klu parke, netoli Pary\xc5\xbeiaus. Jas laim\xc4\x97jo angl\xc5\xb3 emigrantas James Moore kuris va\xc5\xbeiavo su mediniu dvira\xc4\x8diu metalin\xc4\x97mis padangomis. Dabar \xc5\xa1is dviratis stovi muziejuje, Anglijoje.\n_START_SECTION_\nLenktyni\xc5\xb3 pob\xc5\xabdis\n_START_PARAGRAPH_\nDvira\xc4\x8di\xc5\xb3 lenktyn\xc4\x97s populiarios visame pasaulyje, ta\xc4\x8diau populiariausios Europoje. Labiausiai dvira\xc4\x8di\xc5\xb3 sportui atsidavusios \xc5\xa1alys yra Italija, Ispanija, Belgija, Vokietija, Pranc\xc5\xabzija, Nyderlandai ir \xc5\xa0veicarija, taip pat JAV ir Australija.'